techiaith/cofnodycynulliad_en-cy huggingface dataset:
English: First Minister, when children leave hospital, particularly if they have a life-limiting condition of any kind, they're still going to need medical and, of course, social care at home, and that will affect their carers and other children in the household. In July last year, the Minister said that the Government was refreshing the carers strategy at the end of last year and it is, as far as I can tell, still being currently refreshed in both January and March this year. If your priorities are young carers and carers' respite, when can they see what you mean by that?
Welsh: Prif Weinidog, pan fydd plant yn gadael yr ysbyty, yn enwedig os oes ganddyn nhw gyflwr sy'n cyfyngu ar fywyd o unrhyw fath, maen nhw'n dal yn mynd i fod angen gofal meddygol ac, wrth gwrs, cymdeithasol yn y cartref, a bydd hynny'n effeithio ar eu gofalwyr a phlant eraill yn y cartref. Ym mis Gorffennaf y llynedd, dywedodd y Gweinidog fod y Llywodraeth yn adnewyddu'r strategaeth gofalwyr ar ddiwedd y flwyddyn ddiwethaf ac, hyd y gwn, mae'n dal i gael ei hadnewyddu ar hyn o bryd ym mis Ionawr a mis Mawrth eleni. Os mai gofalwyr ifanc a seibiant gofalwyr yw eich blaenoriaeth, pryd y gallan nhw weld yr hyn yr ydych chi'n ei olygu trwy ddweud hynny?
English: Well, we want to make sure that the strategy is right; that means taking into account as many views as possible in order for the strategy to be robust. The strategy will be published as soon as possible, once it's felt that the strategy is one that can be presented to the people of Wales.
Welsh: Wel, rydym ni eisiau gwneud yn siŵr bod y strategaeth yn iawn; mae hynny'n golygu cymryd cymaint o safbwyntiau i ystyriaeth â phosibl er mwyn i'r strategaeth fod yn gadarn. Bydd y strategaeth yn cael ei chyhoeddi cyn gynted â phosibl, cyn gynted ag y teimlir bod y strategaeth yn un y gellir ei chyflwyno i bobl Cymru.
English: Yes. It's met on four occasions and an outline delivery plan will be published in July, addressing three priorities: firstly jobs and skills; secondly, integrated and improved public services; and, thirdly, community and personal well-being. The plan is being shaped, of course, by feedback from the initial public engagement events.
Welsh: Gwnaf. Mae wedi cyfarfod bedair gwaith a bydd cynllun cyflawni amlinellol yn cael ei gyhoeddi ym mis Gorffennaf, gan roi sylw i dair blaenoriaeth: yn gyntaf swyddi a sgiliau; yn ail, gwasanaethau cyhoeddus integredig a gwell; ac, yn drydydd, llesiant cymunedol a phersonol. Mae'r cynllun yn cael ei lunio, wrth gwrs, gan adborth o'r digwyddiadau ymgysylltu cyhoeddus cychwynnol.
English: First Minister, depressed wages and high unemployment have been blighting the Valleys for at least three decades, so the obvious question is: what's taken you so long? Places like Maerdy and Treherbert are desperate for investment and well-paid jobs, and the commute to Treforest, or further afield from the Heads of the Valleys, is a joke. There were two trains cancelled this morning. If the city region and the Valleys taskforce prove to be yet more false dawns for these communities, there's a risk that real damage will be done to this institution and to devolution, not just to your Government and the Labour Party. How do you intend, as head of this Government, to ensure that actions match the rhetoric and real benefits are delivered to the Valleys? And what will you do if another two or five or 10 years go by with no noticeable improvements in these communities?
Welsh: Prif Weinidog, mae cyflogau isel a diweithdra uchel wedi bod yn bla ar y Cymoedd ers o leiaf tri degawd, felly y cwestiwn amlwg yw: beth sydd wedi cymryd mor hir i chi? Mae lleoedd fel Maerdy a Threherbert mewn angen taer am fuddsoddiad a swyddi sy'n talu'n dda, ac mae'r cymudo i Drefforest, neu ymhellach i ffwrdd o Flaenau'r Cymoedd, yn jôc. Canslwyd dau drên y bore yma. Os bydd y ddinas-ranbarth a thasglu'r Cymoedd yn wawr ffug unwaith eto i'r cymunedau hyn, ceir perygl y bydd niwed gwirioneddol yn cael ei wneud i'r sefydliad hwn ac i ddatganoli, nid yn unig i'ch Llywodraeth chi a'r Blaid Lafur. Sut ydych chi'n bwriadu, fel pennaeth y Llywodraeth hon, sicrhau bod gweithredoedd yn cyd-fynd â'r rhethreg a bod manteision gwirioneddol yn cael eu darparu i'r Cymoedd? A beth fyddwch chi'n ei wneud os bydd dwy neu bum neu 10 mlynedd arall yn mynd heibio heb unrhyw welliannau amlwg yn y cymunedau hyn?
English: Well, transport is key and that's why the metro is so important. It takes an unacceptably long time at the moment to travel from Treherbert down to Cardiff. The service is also not seen as reliable and the leader of Plaid Cymru has given an example of that happening. From next year, we of course will specify the franchise. We've not had an opportunity to do that before. We will also be able to move forward with the metro, to have more convenient, more comfortable and more frequent services and also, of course, to connect the Rhondda Fach via bus services into Porth, for example, to make sure that bus services connect more frequently with the train services going through the Rhondda Fawr. Now, that is one way of getting people to jobs in Cardiff, but it's not just about that. We know that 11 million people go through Cardiff Central every year. It is about making sure that it's easy to get from Cardiff up into the Valleys as well, so that investors don't see the Valleys as being physically distant from Cardiff, which I've heard. They're not, we know they're not, but that's the way, sometimes, they have been perceived and we want to make sure that we have a transport network that shows that our Valleys communities are able to attract more investment in the future, as well as people also being able to access employment wherever that might be.
Welsh: Wel, mae trafnidiaeth yn allweddol a dyna pam mae'r metro mor bwysig. Mae'n cymryd amser annerbyniol o hir ar hyn o bryd i deithio o Dreherbert i lawr i Gaerdydd. Ni ystyrir ychwaith bod y gwasanaeth yn ddibynadwy ac mae arweinydd Plaid Cymru wedi rhoi enghraifft o hynny'n digwydd. O'r flwyddyn nesaf, byddwn wrth gwrs, yn nodi'r fasnachfraint. Nid ydym wedi cael cyfle i wneud hynny o'r blaen. Byddwn hefyd yn gallu bwrw ymlaen â'r metro, i gael gwasanaethau mwy cyfleus, mwy cyfforddus a mwy aml, a hefyd, wrth gwrs, i gysylltu'r Rhondda Fach trwy wasanaethau bws i mewn i Porth, er enghraifft, i wneud yn siŵr bod gwasanaethau bws yn cysylltu yn amlach gyda'r gwasanaethau trên sy'n mynd drwy'r Rhondda Fawr. Nawr, mae hynny'n un ffordd o gael pobl i swyddi yng Nghaerdydd, ond nid yw'n ymwneud â hynny'n unig. Rydym ni'n gwybod bod 11 miliwn o bobl yn mynd trwy Gaerdydd Canolog bob blwyddyn. Mae'n ymwneud â sicrhau ei bod yn hawdd mynd o Gaerdydd i fyny i'r Cymoedd hefyd, fel nad yw buddsoddwyr o'r farn bod y Cymoedd ymhell o Gaerdydd yn ffisegol, fel yr wyf i wedi ei glywed. Nid ydynt, rydym ni'n gwybod nad ydynt, ond dyna'r dybiaeth ohonynt weithiau, ac rydym ni eisiau gwneud yn siŵr bod gennym ni rwydwaith trafnidiaeth sy'n dangos bod ein cymunedau yn y Cymoedd yn gallu denu mwy o fuddsoddiad yn y dyfodol , yn ogystal â phobl yn gallu cael mynediad at gyflogaeth lle bynnag y gallai hynny fod hefyd.
English: First Minister, as has been highlighted, the Valleys taskforce is looking at areas of transport that you've identified, and, of course, there are Valleys to the west that don't even get involved in the metro aspects. I'm very pleased to welcome that the taskforce is actually looking at all the Valleys, including those in the west, including the Afan valley, and I know that there's been a meeting in that area. But tourism is important in the Afan valley, and it's industries such as that that are going to drive the regeneration of those Valleys and the skills you've identified. Will you ensure that the taskforce looks at the development of those skills to ensure that local jobs for local people can happen through the tourism agenda?
Welsh: Prif Weinidog, fel y nodwyd, mae tasglu'r Cymoedd yn ystyried meysydd trafnidiaeth yr ydych chi wedi eu nodi, ac, wrth gwrs, ceir Cymoedd i'r gorllewin nad ydynt yn cael eu cynnwys hyd yn oed yn agweddau'r metro. Rwy'n falch iawn o groesawu bod y tasglu yn edrych ar yr holl Gymoedd, gan gynnwys y rhai yn y gorllewin, gan gynnwys cwm Afan, a gwn y bu cyfarfod yn yr ardal honno. Ond mae twristiaeth yn bwysig yng nghwm Afan, a diwydiannau felly sy'n mynd i ysgogi adfywiad y Cymoedd hynny a'r sgiliau yr ydych chi wedi eu nodi. A wnewch chi sicrhau bod y tasglu yn ystyried datblygiad y sgiliau hynny er mwyn sicrhau y gall swyddi lleol i bobl leol ddigwydd drwy'r agenda dwristiaeth?
English: Absolutely. We know that Afan Argoed has been a major driver for tourism at the top of the Afan valley. Glyncorrwg, of course, is seeing the benefits both of the fishing lakes and also cycling routes, and that is something we intend to develop further in the future. It's hugely important as well that we don't forget that transport links are important wherever the particular valley might be, and that means, when we get control of the buses next year, we'll be able to look at how we can improve services in the Afan valley and on the buses as well. We know that trains went in 1970, but, certainly, it is an opportunity for us now to create an integrated transport system across Wales, not just in some parts of Wales, to benefit people who live in the Valleys.
Welsh: Yn sicr. Gwyddom fod Afan Argoed wedi bod yn ysgogwr pwysig ar gyfer twristiaeth ar ben cwm Afan. Mae Glyncorrwg, wrth gwrs, yn gweld manteision y llynnoedd pysgota a'r llwybrau beicio hefyd, ac mae hynny'n rhywbeth yr ydym ni'n bwriadu ei ddatblygu ymhellach yn y dyfodol. Mae'n hynod bwysig hefyd nad ydym yn anghofio bod cysylltiadau trafnidiaeth yn bwysig lle bynnag y gallai'r cwm penodol fod, ac mae hynny'n golygu, pan gawn reolaeth dros y bysiau y flwyddyn nesaf, y byddwn yn gallu ystyried sut y gallwn wella gwasanaethau yng nghwm Afan ac ar y bysiau hefyd. Rydym ni'n gwybod bod trenau wedi mynd ym 1970, ond, yn sicr, mae'n gyfle i ni nawr greu system drafnidiaeth integredig ledled Cymru, nid yn unig mewn rhai rhannau o Gymru, er budd pobl sy'n byw yn y Cymoedd.
English: First Minister, I'm told that, to date, there have been nine engagement events, five targeted events, and four further formal engagement events are planned, and the Cabinet Secretary has attended, or plans to attend, each and every one of these engagement events. Can you confirm that that is the case? I would ask how these views are being fed back in and possibly whether you could report back some of that feedback to the Welsh Assembly. And, if, indeed, Cabinet Secretaries are attending these events so regularly, I do commend that as very good practice.
Welsh: Prif Weinidog, rwy'n clywed, hyd yn hyn, y trefnwyd naw digwyddiad ymgysylltu, pum digwyddiad wedi'u targedu, a phedwar digwyddiad ymgysylltu ffurfiol arall, ac mae Ysgrifennydd y Cabinet wedi bod, neu'n bwriadu bod yn bresennol, ym mhob un o'r digwyddiadau ymgysylltu hyn. A allwch chi gadarnhau bod hynny'n wir? Byddwn yn gofyn sut y mae'r safbwyntiau hyn yn cael eu hadrodd yn ôl ac o bosibl pa un a allech chi hysbysu'r Cynulliad am rywfaint o'r adborth hwnnw. Ac, os yw Ysgrifenyddion y Cabinet, mewn gwirionedd yn mynd i'r digwyddiadau hyn mor rheolaidd, rwy'n cymeradwyo hynny fel arfer da iawn.
English: Yes, that is the plan. It's hugely important that people see these events as worth coming to, and, if they have Government Ministers at those events, I trust they will feel that that is the case. I think it's right to say that, in the initial events, there was a great deal of frustration that people wanted to get off their chests, and that is inevitable. Now, what we're finding is that people want to move on and see what can be done to improve their quality of life, whether it's transferrable skills - we know that skills are hugely important across Wales. Skills are the key to raising GDP, and we know that unemployment is, on paper, less of an issue than it was, but GDP per head is still an issue, and that is something that we will focus on very sharply over the next five to 10 years and beyond.
Welsh: Ie, dyna'r bwriad. Mae'n hynod bwysig bod pobl yn gweld y digwyddiadau hyn fel rhai y mae'n werth dod iddynt, ac, os oes ganddynt Weinidogion Llywodraeth yn y digwyddiadau hynny, hyderaf y byddant yn teimlo bod hynny'n wir. Rwy'n meddwl ei bod yn iawn i ddweud, yn y digwyddiadau cychwynnol, bod llawer iawn o rwystredigaeth yr oedd pobl yn awyddus i'w leisio, ac mae hynny'n anochel. Nawr, yr hyn yr ydym ni'n ei ddarganfod yw bod pobl yn awyddus i symud ymlaen a gweld beth y gellir ei wneud i wella ansawdd eu bywydau, pa un a yw'n sgiliau trosglwyddadwy - rydym ni'n gwybod bod sgiliau yn bwysig iawn ledled Cymru. Mae sgiliau yn allweddol i gynyddu cynnyrch domestig gros, a gwyddom fod diweithdra, ar bapur, yn llai o broblem nag yr oedd, ond mae cynnyrch domestic gros y pen yn dal i fod yn broblem, ac mae hynny'n rhywbeth y byddwn yn canolbwyntio arno yn ofalus iawn yn ystod y pum i 10 mlynedd nesaf a thu hwnt.
English: The national transport finance plan, published in July 2015, sets out investment for transport and infrastructure and services for 2015-20 across all parts of Wales.
Welsh: Mae'r cynllun cyllid trafnidiaeth cenedlaethol, a gyhoeddwyd ym mis Gorffennaf 2015, yn nodi buddsoddiad ar gyfer trafnidiaeth a seilwaith a gwasanaethau ar gyfer 2015-20 ar draws pob rhan o Gymru.
English: The south Wales metro gives us the opportunity to deliver real improvements in public transport services in the Valleys, and I welcome the First Minister's answer last week about the importance of inter-Valley transport links. At the moment, a return bus journey between Aberdare and Merthyr is £7. A train journey between Aberdare and Cardiff is £8 - more than the hourly national living wage. How will the Welsh Government make sure that fares for the metro are set at an affordable level?
Welsh: Mae metro de Cymru yn rhoi cyfle i ni sicrhau gwelliannau gwirioneddol i wasanaethau trafnidiaeth gyhoeddus yn y Cymoedd, ac rwy'n croesawu ateb y Prif Weinidog yr wythnos diwethaf am bwysigrwydd cysylltiadau trafnidiaeth rhwng gwahanol Gymoedd. Ar hyn o bryd, mae taith fws ddwyffordd rhwng Aberdâr a Merthyr yn £7. Mae taith trên rhwng Aberdâr a Chaerdydd yn £8 - mwy na'r cyflog byw cenedlaethol yr awr. Sut gwnaiff Llywodraeth Cymru wneud yn siŵr bod prisiau ar gyfer y metro yn cael eu gosod ar lefel fforddiadwy?
English: I can assure the Member that affordable fares are being considered as part of the procurement of the next rail services that we have and also the metro contract. We want to make sure that we see increased patronage, particularly at off-peak times and on services where patronage is currently low. We want to see discounts to the cost of travel for people working irregular work patterns or part-time hours, and, importantly, it's hugely important that the system is integrated and has a ticketing system that has electronic ticketing and smart ticketing. That is something that is absolutely crucial to the development of the metro.
Welsh: Gallaf sicrhau'r Aelod bod prisiau fforddiadwy yn cael eu hystyried yn rhan o'r broses o gaffael y gwasanaethau rheilffordd nesaf sydd gennym a chontract y metro hefyd. Rydym ni eisiau gwneud yn siŵr ein bod ni'n gweld mwy o deithwyr, yn enwedig ar adegau llai prysur ac ar wasanaethau lle mae nifer y teithwyr yn isel ar hyn o bryd. Rydym ni eisiau gweld gostyngiadau i'r gost o deithio ar gyfer pobl sy'n gweithio patrymau gwaith afreolaidd neu oriau rhan-amser, ac, yn bwysig, mae'n hynod bwysig bod y system yn integredig a bod ganddi system docynnau sydd â thocynnau electronig a thocynnau clyfar. Mae hynny'n rhywbeth sy'n gwbl hanfodol i ddatblygiad y metro.
English: First Minister, in an announcement, they claim - here is the quote: 'one of the most significant improvements to valleys commuters in a decade, since the opening of the Ebbw Vale line.' Arriva Trains Wales revealed that they are to double the capacity of commuter trains in and out of Cardiff to deal with overcrowding. However, the Arriva contracts mean that it is trying to deal with rising passenger numbers with the same number of trains as they held in 2003. What discussions has the Welsh Government had with Arriva Trains to find ways of increasing the number of trains to provide services between Cardiff and the Valleys?
Welsh: Prif Weinidog, mewn cyhoeddiad, maen nhw'n honni - dyma'r dyfyniad: un o'r gwelliannau mwyaf arwyddocaol i gymudwyr y cymoedd mewn degawd, ers agor rheilffordd Glynebwy. Datgelodd Trenau Arriva Cymru eu bod yn dyblu capasiti trenau cymudwyr i mewn ac allan o Gaerdydd i ymdrin â gorlenwi. Fodd bynnag, mae contractau Arriva yn golygu eu bod yn ceisio ymdrin â'r nifer gynyddol o deithwyr gyda'r un nifer o drenau ag yr oedd ganddynt yn 2003. Pa drafodaethau mae Llywodraeth Cymru wedi eu cael gyda Threnau Arriva i ddod o hyd i ffyrdd o gynyddu nifer y trenau i ddarparu gwasanaethau rhwng Caerdydd a'r Cymoedd?
English: Well, it's part of the franchise discussions that will take place next year. We want to make sure there are more trains and more comfortable trains on the network. For the first time, the Welsh Government will have control over these issues, and we intend to make sure that the network is improved and developed for the future.
Welsh: Wel, mae'n rhan o'r trafodaethau masnachfraint a fydd yn cael eu cynnal y flwyddyn nesaf. Rydym ni eisiau gwneud yn siŵr bod mwy o drenau a threnau mwy cyfforddus ar y rhwydwaith. Am y tro cyntaf, bydd gan Lywodraeth Cymru reolaeth dros y materion hyn, ac rydym ni'n bwriadu sicrhau bod y rhwydwaith yn cael ei wella a'i ddatblygu ar gyfer y dyfodol.
English: I just want to speak up for the northern valleys of the Ogmore constituency. We have four valleys, many of which will benefit from better public transport in terms of faster buses, cheaper ticketing, joined-up ticketing, but particularly the Llynfi valley. I wonder: what is the view of the First Minister on the importance of the Maesteg to Cheltenham, as it now is, main line - or community line as it in in the Llynfi valley - in terms of south Wales metro? Because for many people in that valley and adjoining valleys, that is as integral to the Cardiff travel-to-work area as is Ebbw Vale or Merthyr or anywhere else. They believe they are part and parcel of the south Wales travel area, so what role do they play within the south Wales metro?
Welsh: Hoffwn siarad dros gymoedd gogleddol etholaeth Ogwr. Mae gennym ni bedwar cwm, a bydd llawer ohonynt yn elwa ar drafnidiaeth gyhoeddus well o ran bysiau cyflymach, tocynnau rhatach, tocynnau cydgysylltiedig, ond cwm Llynfi yn arbennig. Tybed: beth yw barn y Prif Weinidog ar bwysigrwydd prif reilffordd Maesteg i Cheltenham, fel y mae nawr - neu reilffordd gymunedol fel ag y mae yng nghwm Llynfi - o ran metro de Cymru? Oherwydd i lawer o bobl yn y cwm hwnnw a chymoedd cyfagos, mae hynny mor hanfodol i ardal teithio i'r gwaith Caerdydd ag y mae Glynebwy neu Ferthyr neu unrhyw le arall. Maen nhw'n credu eu bod nhw'n rhan annatod o ardal deithio de Cymru, felly pa ran maen nhw'n ei chwarae ym metro de Cymru?
English: Hugely important. It was a great act of foresight by Mid Glamorgan, actually, in 1988, to open up that line to passenger traffic. At the moment, of course, it's an hourly service with no Sunday service - well, that's not something that in the long term we should be satisfied with. It's important that we look to increase services on the line and look to see how that can be done, and, of course, to see what can be done to run a Sunday service, although it's important that we understand what the patronage would be of that Sunday service. But I know full well that those trains are very, very well used. They now run later in the evening than they used to, which is one thing - I don't spend my entire time looking at rail timetables, may I add, even though I may give that impression at times. But I do know that the service is hugely important to the people of the Llynfi valley, and we will look to enhance that service in the future.
Welsh: Hynod bwysig. Roedd yn weithred o ragwelediad gwych gan Forgannwg Ganol, a dweud y gwir, ym 1988, i agor y rheilffordd i deithwyr. Ar hyn o bryd, wrth gwrs, mae'n wasanaeth bob awr heb unrhyw wasanaeth ar y Sul - wel, nid yw hynny'n rhywbeth y dylem ni fod yn fodlon ag ef yn yr hirdymor. Mae'n bwysig ein bod ni'n ceisio cynyddu gwasanaethau ar y rheilffordd ac ystyried sut y gellir gwneud hynny, ac, wrth gwrs, i weld beth y gellir ei wneud i redeg gwasanaeth ar y Sul, er ei bod yn bwysig ein bod ni'n deall beth fyddai nifer y teithwyr ar y gwasanaeth hwnnw ar y Sul. Ond rwy'n gwybod yn iawn bod y trenau hynny yn cael defnydd da dros ben. Maen nhw'n rhedeg yn hwyrach yn y nos nag yr oeddent erbyn hyn, sy'n un peth - nid wyf yn treulio fy holl amser yn edrych ar amserlenni rheilffyrdd, a gaf i ychwanegu, er fy mod i'n rhoi'r argraff honno ar adegau. Ond gwn fod y gwasanaeth yn hynod bwysig i bobl cwm Llynfi, a byddwn yn ceisio gwella'r gwasanaeth hwnnw yn y dyfodol.
English: Decisions on the location of branches are matters for the banks but we recognise the negative impact closures can have on communities. Whilst this is non-devolved, of course, we have welcomed the announcement that post offices will be able to provide services to fill some of the gaps left by bank branch closures. If that's done properly, it may well enhance the service to bank users, rather than reduce the service.
Welsh: Materion i'r banciau yw penderfyniadau am leoliad canghennau, ond rydym ni'n cydnabod yr effaith negyddol y gall cau canghennau ei chael ar gymunedau. Er nad yw hyn wedi ei ddatganoli, wrth gwrs, rydym wedi croesawu'r cyhoeddiad y bydd swyddfeydd post yn gallu darparu gwasanaethau i lenwi rhai o'r bylchau sy'n cael eu gadael ar ôl cau canghennau banc. Os yw hynny'n cael ei wneud yn iawn, mae'n bosibl iawn y gallai wella'r gwasanaeth i ddefnyddwyr banciau, yn hytrach na lleihau'r gwasanaeth.
English: NatWest has announced their closure across south Wales. We've heard of closures in the constituencies of Alun Davies, Lynne Neagle, Vikki Howells, and in my constituency, where Ystrad Mynach branch is closing - that comes on top of Barclays closing in Nelson - and NatWest did it without any consultation at all, as far as I'm aware, and I condemn that and I think that there should have been far better consultation than there was. I'm concerned about the impact on elderly and vulnerable people, people who don't have access to internet banking, and also the message this shows to high streets where there are banks closing, branches closing, and we're trying to regenerate the northern valleys and build our town centres, and the banks are doing the opposite, and I think it's absolutely the wrong thing to do. You mentioned the Post Office: to what extent can you as a Welsh Government and we as Assembly Members ensure that people like the Post Office ensure that those services are properly available?
Welsh: Mae NatWest wedi cyhoeddi'r canghennau y maent yn eu cau ledled y de. Rydym ni wedi clywed am gau canghennau yn etholaethau Alun Davies, Lynne Neagle, Vikki Howells, ac yn fy etholaeth i, lle mae cangen Ystrad Mynach yn cau - mae hynny'n dod ar ben Barclays yn cau yn Nelson - a gwnaeth NatWest hynny heb unrhyw ymgynghori o gwbl, hyd y gwn i, ac rwy'n condemnio hynny ac rwy'n meddwl y dylid bod wedi cael ymgynghoriad llawer gwell nag a gafwyd. Rwy'n poeni am yr effaith ar bobl oedrannus ac agored i niwed, pobl nad oes ganddynt fynediad at fancio ar-lein, a hefyd y neges y mae hyn yn ei ddangos i strydoedd mawr lle mae banciau yn cau, canghennau yn cau, ac rydym ni'n ceisio adfywio'r cymoedd gogleddol ac adeiladu canol ein trefi, ac mae'r banciau'n gwneud y gwrthwyneb, ac rwy'n credu ei fod yn hollol y peth cwbl anghywir i'w wneud. Soniasoch am Swyddfa'r Post: i ba raddau allwch chi fel Llywodraeth Cymru a ni fel Aelodau Cynulliad sicrhau bod pobl fel Swyddfa'r Post yn sicrhau bod y gwasanaethau hynny ar gael yn briodol?